Privatlivspolitik for patienter

**Behandling af oplysninger**

I forbindelse med kiropraktorens undersøgelse, diagnostik og behandling af dig som patient indsamler kiropraktoren en række personoplysninger om dig.

I denne privatlivspolitik beskrives, hvordan Kiropraktor-Huset behandler, bruger og videregiver dine personoplysninger.

**Typer af oplysninger**

Kiropraktor-Huset indsamler og behandler følgende personoplysninger i det omfang det er relevant for din behandling:

*Almindelige kategorier af personoplysninger:*

* Navn, adresse, evt. e-mailadresse, telefonnummer., personnummer, køn, og evt. familierelationer og sociale relationer, arbejdsrelationer og uddannelse

*Særlige kategorier af personoplysninger (”følsomme personoplysninger”):*

* Helbredsoplysninger (f.eks. journaloplysninger, tests/undersøgelser, røntgenbilleder, scanningsvar mv.), overfald, ulykker, psykiske helbered, tidligere skavanker og lignende.

**Formål**

Vi behandler dine personoplysninger til følgende formål:

* Kiropraktoren kan se evt. tidligere og nuværende undersøgelse, diagnostisk og behandling af dig.
* Udarbejdelse af elektronisk brev til egen læge hvis nødvendigt.
* Kommunikation med eller henvisning til andre sundhedspersoner, læger, sygehuse eller privatklinikker.
* Indberetning til kliniske kvalitetsdatabaser.
* Overholde vores forpligtelser i henhold til gældende lovgivning, herunder EU’s databeskyttelsesforordning, databeskyttelsesloven og anden relevant sundhedsretlig lovgivning, f.eks.
	+ Dokumentationspligt.
	+ Overholdelse af basale principper for behandling af personoplysninger og juridisk hjemmel for behandlingen.
	+ Iværksættelse og vedligeholdelse af tekniske og organisatoriske sikkerhedsforanstaltninger, herunder men ikke begrænset til at hindre uautoriseret adgang til systemer og oplysninger, hindre modtagelse eller distribution af ondsindet kode, standsning af overbelastningsangreb (denial-of-service-angreb) og beskadigelser af computersystemer og elektroniske kommunikationssystemer.
	+ Undersøgelse af mistanke eller viden om sikkerhedsbrud og rapportering til individer og myndigheder.
	+ Håndtering af forespørgsler og klager fra registrerede og andre.
	+ Håndtering af inspektioner og forespørgsler fra tilsynsmyndigheder.
	+ Håndtering af tvister med registrerede og tredjeparter.
	+ Statistiske undersøgelser og videnskabelig forskning.

**Frivillighed**

Når sekretær eller kiropraktor indsamler personoplysninger direkte fra dig, giver du personoplysningerne frivilligt. Du er ikke forpligtet til at give disse personoplysninger til os. Konsekvensen af ikke at give kiropraktoren personoplysningerne vil være, at behandleren ikke kan varetage formålene ovenfor, herunder at vi i nogle tilfælde ikke kan undersøge, diagnosticere eller behandle dig.

**Kilder/indsamling af dine data**

I nogle tilfælde indsamler vi personoplysninger om dig fra andre sundhedspersoner, f.eks. sygehuse, henvisende læge eller ved opslag i elektroniske journalsystemer. Vi behandler de modtagende oplysninger i overensstemmelse med denne privatlivspolitik.

**Videregivelse af personoplysninger**

Idet omfang det er nødvendigt for den konkrete undersøgelse, diagnosticering eller behandling af dig, vil dine personoplysninger blive videregivet og delt med følgende modtagere:

* Der videregives oplysninger til, andre sundhedspersoner, hvis det er nødvendigt af hensyn til et aktuelt behandlingsforløb.
* Der videregives oplysninger til andre myndigheder, kliniske kvalitetsdatabaser, Styrelsen for Patientsikkerhed, Sociale myndigheder, Arbejdsmarkedets Erhvervssikring i det omfang, at der foreligger en pligt hertil ifølge gældende lovgivning.
* Du har som patient ret til at vide hvad der står i din journal.
* Ved henvisning af patienter videregives oplysninger til de sundhedspersoner, hvortil henvisningen er sendt.
* Ved indberetning af oplysninger i forbindelse med afregning for patientbehandling videregives oplysninger til de regionale afregningskontorer og ’Danmark’ hvis dette er oplyst.
* Ved indberetning til kliniske kvalitetsdatabaser.
* Ved videregivelse af epikriser videregives oplysninger til den henvisende læge og i visse tilfælde det henvisende sygehus.
* I andre tilfælde videregives oplysninger til pårørende eller forsikringsselskaber.

**Lovgrundlag for behandling og videregivelse af personoplysninger**

Det juridiske grundlag for at indsamle, behandle og videregive dine personoplysninger er:

* Til brug for den almindelige patientbehandling indsamles, behandles og videregives almindelige personoplysninger i medfør af databeskyttelsesforordningen.
* Herudover er vi forpligtet til at behandle en række personoplysninger om dig ved den almindelige patientbehandling i medfør af autorisationslovens kap. 6[[1]](#footnote-1), bekendtgørelse om sundhedspersoners journaler (journalføringsbekendtgørelsen) særligt §§ 5-10, samt sundhedslovens kap. 9.[[2]](#footnote-2)
* Oplysninger til brug for afregning for patientbehandling fremsendes hver uge til ’Danmark’
* Epikriser, som er et kort sammendrag af patientens sygehistorie og behandlingsforløb sendes til henvisende læge og i nogle tilfælde til henvisende sygehus efter reglerne i sundhedslovens kap. 9.
* Dine personoplysninger videregives alene til forsikringsselskaber med dit forudgående samtykke, jf. databeskyttelsesforordningen.
* Dine personoplysninger videregives alene til dine pårørende med dit forudgående samtykke efter reglerne i sundhedslovens § 43.
* Ved afdøde patienter kan visse personoplysninger videregives til afdødes nærmeste pårørende eller afdødes alment praktiserende læge efter reglerne i sundhedslovens § 45.

**Tilbagekaldelse af samtykke.** Hvis behandlingen af dine personoplysninger er baseret på samtykke, har du ret til at tilbagekalde samtykket. Hvis du tilbagekalder samtykket, påvirker det ikke behandlingen forud for tilbagekaldelse af samtykket, herunder en videregivelse baseret på samtykke.

**Brug af databehandlere**

Dine personoplysninger behandles og opbevares hos vores databehandlere, som opbevarer dem på vegne af og efter instruks fra os. Vores databehandlere fremgår af Hoveddokumentet.

**Opbevaringsperiode**

Vi opbevarer personoplysninger om dig, så længe vi har behov for at varetage de overfor angivne formål. Vi har dog i henhold til journalføringsbekendtgørelsen pligt til at opbevare disse i minimum 10 år efter seneste tilførsel til journalen. Der kan opstå tilfælde hvor vi er nødsaget til at opbevare dine personoplysninger i længere tid, f.eks. i forbindelse med en klagesag eller erstatningssag, hvor oplysninger i så fald vil blive opbevaret, indtil sagen er endeligt afsluttet. Du kan vælge at få din journal slettet inden for et bestemt antal dage.

**Dine rettigheder**

Du har – med lovens begrænsninger - visse rettigheder, herunder retten til indsigt i personoplysninger, retten til at få ændret ukorrekte oplysninger, retten til at få slettet oplysninger, retten til at få begrænset oplysninger, retten til dataportabilitet, retten til at gøre indsigelse mod behandlingen af personoplysningerne, herunder ift. automatiseret, individuel beslutningstagning (”profilering”).

Du har også ret til at klage til en kompetent tilsynsmyndighed, herunder Datatilsynet.

**Kontakt**

Hvis du har spørgsmål vedrørende behandlingen af dine personoplysninger eller udnyttelsen af dine rettigheder, er du velkommen til at kontakte klinikken på skranken@kiropraktor-huset.dk

Kiropraktor-Huset

Skovboulevarden 2G
4800 Nykøbing Falster
Danmark

1. <https://www.retsinformation.dk/Forms/R0710.aspx?id=202412> [↑](#footnote-ref-1)
2. <https://www.retsinformation.dk/Forms/R0710.aspx?id=199871> [↑](#footnote-ref-2)